UDTALELSE FRA KOMMISSIONEN i henhold til EF-traktatens artikel 251, stk. 2, tredje afsnit, litra c), om Europa-Parlamentets ændringer til Rådets fælles holdning til forslag til EUROPA-PARLAMENTETS OG RÅDETS AFGØRELSE om vedtagelse af et flerårigt program (2004-2006) for effektiv integrering af infor mations- og kommunikationsteknologi (ikt) i uddannelses- og erhvervsuddannelses systemerne i Europa (eLearning-programmet) OM ÆNDRING AF KOMMISSIONENS FORSLAG i henhold til EF-traktatens artikel 250, stk. 2

2002/0303 (COD)

UDTALELSE FRA KOMMISSIONEN i henhold til EF-traktatens artikel 251, stk. 2, tredje afsnit, litra c), om Europa-Parlamentets ændringer til Rådets fælles holdning til forslag til EUROPA-PARLAMENTETS OG RÅDETS AFGØRELSE om vedtagelse af et flerårigt program (2004-2006) for effektiv integrering af infor mations- og kommunikationsteknologi (ikt) i uddannelses- og erhvervsuddannelses systemerne i Europa (eLearning-programmet)

1. Indledning

Kommissionen skal i henhold til EF-traktatens artikel 251, stk. 2, tredje afsnit, litra c), afgive en udtalelse om Europa-Parlamentets ændringsforslag ved andenbehandlingen. Kommissionen afgiver sin udtalelse om Europa-Parlamentets eneste ændringsforslag nedenfor.

2. Baggrund

a) Kommissionen forelagde sit forslag (KOM(2002) 751 endelig - 2002/0303 (COD)) for Europa-Parlamentet og Rådet den 19. december 2002.

b) Det Europæiske Økonomiske og Sociale Udvalg afgav sin udtalelse den 26. marts 2003.

c) Regionsudvalget afgav sin udtalelse den 10. april 2003.

d) Europa-Parlamentet vedtog sin udtalelse ved førstebehandlingen den 8. april 2003.

e) Kommissionen vedtog det ændrede forslag (KOM(2003) 245 endelig - 2002/303 (COD)) i henhold til traktatens artikel 250, stk. 2, den 29. april 2003.

f) Rådet vedtog sin fælles holdning den 16. juni 2003.

g) Europa-Parlamentet vedtog ændringsforslaget ved andenbehandlingen den 21. oktober 2003.

3. Formålet med Kommissionens forslag

Formålet med Kommissionens forslag er på grundlag af artikel 149 og 150 at gøre en vedvarende indsats for effektivt at integrere informations- og kommunikationsteknologi (ikt) i uddannelses- og erhvervsuddannelsessystemerne i Europa. Tilpasning og modernisering af disse systemer er et vigtigt led i Lissabon-strategien, og ikt ses som et redskab til at ændre og styrke dem. Forslaget bygger på de gode resultater af det eLearning-initiativ og den eLearning-handlingsplan, som Kommissionen vedtog i hhv. 2000 og 2001.

Forslaget bør også ses i sammenhæng med eEurope-handlingsplanerne. Ud over dets rolle i eEurope 2002, som bestod i at udvikle og udvide aktioner på uddannelsesområdet, er det blevet bekræftet, at eLearning er en af de tre prioriteter for eEurope 2005. Forslaget er blevet positivt modtaget af Europa-Parlamentet, som har foreslået et særligt budget til forberedelse og undersøgelse af disse elementer siden 2001, og af Rådet, som vedtog en resolution om eLearning i juli 2001.

4. Kommissionens udtalelse om Europa-Parlamentets ændringsforslag

Ændringsforslag i alt: 1

Ændringsforslag, Kommissionen accepterer fuldt ud: 1

Ændringsforslag, Kommissionen accepterer

Kommissionen accepterer ændringsforslag 1 til artikel 8, stk. 1, hvori det foreslås at fastsætte finansieringsrammen for programmet til 44 mio. EUR for den i artikel 1 fastsatte periode.

5. Konklusion

Kommissionen ændrer i henhold til EF-traktatens artikel 250, stk. 2, sit forslag som anført ovenfor.